Okresná prokuratúra Skalica 
Ružová 2, 909 01 Skalica 	

Sp. zn. : Pv 101/15/2206	Skalica, 20.5.2015
EEČ : 2-20-48-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Skalica
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre prečin zanedbania povinnej výživy podľa § 207 ods. 1 Tr. zákona, ktorého sa dopustil na  tom skutkovom základe, že
v období od 01.10.2014 do 30.04.2015 vrátane ako otec mal. XXXXX, nar. 1998 si neplnil vyživovaciu povinnosť v Skalici a na iných miestach kde sa zdržiava, hoci mu táto vyplýva zo Zákona o rodine, ktorá výška mu bola určená rozsudkom Okresného súdu v Skalici sp.zn. XXXXX, právoplatný dňa 27.12.2012, ktorým súd otcovi zvýšil výživné na  mal. XXXXX zo sumy 1.500,-Sk mesačne na sumu 100,-€ mesačne s účinnosťou od 01.10.2012, vždy do 15. dňa toho ktorého mesiaca vopred k rukám matky XXXXX, bytom XXXXX, XXXXX čím za uvedené obdobie spôsobil dlh na výživnom vo výške 700,-€ k rukám matky dieťaťa, 

lebo zanikla trestnosť činu

Odôvodnenie:
Poverený príslušník PZ Obvodného oddelenia XXXXX, ČVS: ORP-30/SI-SI-2015 zo dňa 20.02.2015 podľa § 199 ods. 1 Tr. poriadku začal trestné stíhanie a uznesením zo dňa 18.03.2015 bolo podľa § 206 ods. 1 Tr. por. vzniesené obvinenie XXXXX pre prečin zanedbania povinnej výživy podľa § 207 ods. 1 Tr. zák. na vyššie uvedenom skutkovom základe. 

	Po skončení  vyšetrovania poverený príslušník PZ predložil prokurátorovi spis s návrhom na zastavenie trestného stíhania pre vyššie uvedený prečin. 

	Preskúmaním vyšetrovacieho spisu bolo zistené, že trestnosť trestného činu  zanedbania povinnej výživy podľa § 207 ods. 1 Tr. zákona  zanikla z dôvodu účinnej ľútosti, nakoľko obvinený svoj dlh na výživnom v celom rozsahu uhradil.	

	Obvinený XXXXX uviedol, že má určené súdom platiť výživné na syna Radovana v sume 100,-€ mesačne. Výživné neplatil z dôvodu, že nebol zamestnaný a hľadal si zamestnanie, momentálne pracuje v Tescu, ale iba na nočné zmeny a na dobu určitú na 3 mesiace. Dňa 23.03.2015 zaplatil bývalej manželka na syna výživné vo výške 300,-€.  Zvyšné výživné by chcel zaplatil z výplaty. Je si vedomý, že výživné na syna neplatí od októbra 2014. Uviedol, že ho to mrzí a svojho konania ľutuje.

	Svedkyňa - poškodená XXXXX uviedla, že s XXXXX má syna XXXXX a Okresným súdom v Skalici  mu bolo rozsudkom zvýšené výživné na syna  vo výške 100,-€.  Uviedla, že bývalý manžel jej neplatí výživné na syna od mesiaca október 2014. V mesiaci marec 2015 jej obvinený zaslal sumu 300,-€, v apríli jej zaslal sumu 200,-€ a dňa 11.05.2015 jej na adresu zaslal čiastku vo výške 200,-€, teda spolu jej zaplatil výživné vo výške 700,-€, čím jej vyplatil celé dlžné výživné za uvedené obdobie, teda nemá žiaden nedoplatok na výživnom. 

	Preskúmaním vyšetrovacieho spisu a to najmä  z výpovede svedkyne a poškodenej XXXXX (na č.l. 13 vyšetrovacieho spisu) vyplýva, že obvinený má dlžné výživné v plnej výške uhradené.

 	Podľa § 86 Tr. zákona trestnosť trestného činu zaniká aj vtedy, ak ide o trestný čin
a)	zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

 	Týmto dodatočným uhradením dlžného výživného obvinený XXXXX splnil podmienky osobitného ustanovenia o účinnej ľútosti podľa § 86 písm. a) Tr. zákona, a keďže neplnenie vyživovacej povinnosti nemalo trvalo nepriaznivé následky, trestnosť zanedbania povinnej výživy zanikla.

Na základe vyššie uvedeného bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Oľga Bakičová
prokurátorka